Teat Dios tarang iiit, tarang cielo 

(Genesis 1.1—2.4) 

Tanomb nomban ngo majliiy nicuajind. Ngo majliiy iiit; 
ngo majliiy tiiic; ngo majliiy lam; ngo majliiy ndec; ngo majliiy 
xiiil; ngo majliiy nimal; ngo majliiy nipilan. Aton ngo majliiy 
cielo; ngo majliiy niit; ngo majliiy caaw; at ocas ngo majliiy. 
Teat Dios miiin almajliiy. 

Quiaj tapiiing Teat Dios marang iiit, marang cielo; ndoj 
atquiaj tarang. Tajliiy ndec wiix iiit, tajliiy pojniiin aton. 
Nicuajind ngo majliiy atnej ajliiy nganiiy. Aag miiin Miespiritu 
Teat Dios teajliieliiel wiix iiit mayeyey tiiit. Quiaj tapiiing Teat 
Dios majliiy ran, quiaj tajliiy. Tambaag majliiy palwiix ran, 
palwiix pojniiin. Quiaj tajliiy niit, tajliiy ongwiiiits. 

Wiix amb ic niit Teat Dios tapiiing mamb andiiy cawiix 
tegiiy yow, quiaj tamb. Aag nerang oic. 

Wiix er niit Teat Dios tapiiing mambaag majliiy palwiix 
ndec palwiix iiit, atquiaj tajliiy. At tapiiing majliiy xeyay 
xiiil palpalwiix, majiiiriiw aongoj, majiiiriiw osajpiiw. Osajpiiw 
nejiw wiix ajntsop apmaw ata nejiw. Condom Teat Dios tajaw 
leaw lamarang quiaj, najneajay. 

Wiix peic niit. Teat Dios tarang niit, tarang caaw, 
tarang ocas, tayac cawiix. Aaga niit arraj niit; nganiiy 
caaw arraj ongwiiiits. Ajciiw ayaj netijpeaw niit, netijpeaw 
caaw, netijpeaw neat. Wiix Teat Dios landoj marang, tajaw 
najneajay. 

Wiix amb coic niit. Teat Dios tarang meawan nimal leaw 
ajliiy tiiil ndec, leaw ajliiy tiiil yow. Tarang meawan quiec 
aton. Tajaw leaw lamarang quiaj xeyay najneaj. Quiaj tasaj 
meawan a nimal leaw lamarang quiaj, majiiiriiw micualiiw 
nejiw mewiquiachayej mambiiw wijchiiimoj maciiliw wiix iiit, at 
tiiil ndec. 



Wiix aniiy niit Teat Dios tapiiing majliiy wiix iiit nimal 
nesatatiiy tiiit ajiiy, meawan nimal leaw nacul tixiiil, at an 
nemas nimal. Tiiil aaga niit quiaj Teat Dios tarang nipilan 
aton. Tapiiing nejiw majawiiw wiix meawan nimal at wiix 
iiit. Quiaj tarang nop naxey nop najtaj. Nejiw tarangiichiw 
palwiix, ngo matnej arangiichiw nimal. Laliiic matnejiw 
Teat Dios cos alndom maxom omeajtsiiw, alndom majawiiw 
cuane netam marangiiw. Teat Dios tasaj nejiw mequiiiibayej 
majiiiriiw xeyay micualiiw nejiw. Condom micualiiw nejiw 
apmaciiliw tiiil palpalwiix iiit. Tasaj nejiw Teat Dios ngiin 
aong xiiil at aong soex alndom miietiw. Wiix ndoj marang 
meawan leaw almajliiy, quiaj tajaw xeyay najneajay leaw 
lamarang. 

Wiix aniiy niit, quiaj Teat Dios tambich marang meawan 
leaw ajliiy wiix iiit at tiiil cielo. Wiix amb ayaiw niit, quiaj 
Teat Dios taxood. Quiaj tapiiing naw wiix aaga niit cam, aaga 
ayaiw niit, apmarang netam niit ngo matnej meawan niit. 

Teat Dios arang nipilan, naxey at najtaj 

(Genesis 2,5-25) 

Wiix Teat Dios tarang nipilan naag iiit, ndojan marang, 
tapep miiiind nej teoxing, quiaj tapac, tajiiy. Teat Dios tarang 
noic iiit najneajay neniit Eden niiing ajliiy cuajantanej najneaj 
mbaj, najneaj xiiil. Quiaj tayac aaga naxey maciil tiiil. Aton 
Teat Dios tasaj nej marang najiiit tiiil aaga iiit quiaj, majiiir 
mataag majneaj. Tasaj alndom miiet meawan aong xiiil leaw 
alquiaj, nganiiy alquiaj alanoic owil xiiil mbich ngo ndom miiet 
aong. Teat Dios tapiiing ngo ndom miieteran aong aaga xiiil 
quiaj, cos jane apmiiet apmaxom majaw ngiin najneaj ngiin 
ngo majneaj, apmandiiim marang leaw ngo majneaj. Aton Teat 
Dios tasaj aaga naxey sitiiil tiiet aong aaga xiiil quiaj, alngiin 
niit apmandeow. 

Teat Dios tajaw a naxey anopiiyan; tajaw netam majliiy 
aljane maquiiiib, mambeol nej. Quiaj tiimb mapaj meawan 
nimal leaw almajliiy miiiich Adan mayac cuane apmaniitiw. 
Teat Dios tajaw ajciiw aaga nimal quiaj, nejinguind tiiil nejiw 
ngo ndom mambeoliiw aaga naxey quiaj. Quiaj tiiiich mameay 



aaga naxey. Wiix almameay, quiaj tawiin nots micostil naxey, 
condom aag terangiiy nop najtaj. Wiix tapac aaga naxey, quiaj 
Teat Dios tiiiich nej majaw aaga najtaj. Quiaj aaga naxey 
xeyay tapac omeaats, tasaj aaga najtaj: 

— Terangiich naag xecostil, nganiiy saniiiich ic meniit 
Najtaj cos neriow tiiil naxey tejliiy, aw. 

Nde quiaj meawan nipilan acueatiw miteatiw nejiw ndom 
majliiyiw noiquian maquiiijpiiw mintajiiw nejiw. 

Tiiil aaga niit ndoj arangiichiw quiaj ngo majliiy nicuajind 
monxing, tajliiyiw miotajciiw miiin. 

Ngo maranguw leaw apiiing Teat Dios 

(Genesis 3) 

Ajciiw a ijpiiw nipilan, naxey at najtaj, taciiliw tiiil aaga 
najneajay iiit niiing Teat Dios tayac nejiw. Tiiil aaga niit quiaj 
lajliiy Satanas, aag ayaj leaw ajciiy majaw Teat Dios. Satanas 
minatang newaiich tajmel tiiil nop nimal atnej ndiiic cas tamb 
matiich aaga najtaj quiaj, tasaj: 

— iNaleaingue isoiquiiina ngo ndom metiiina meawan aong 
xiiil leaw altiiil aaga iiit cama? aj. 

Quiaj tapiiing aaga najtaj: 

— Teat Dios asaj xicon alndom niietiiin meawan aong xiiil 
leaw alningiiy, aagan aong noic owil xiiil najliiy pinawan cam 
ngo ndom niietiiin. Cos apiiing Teat Dios wiix saniietiiin 
tengwiiy naxolan, sanandeowan, aw a najtaj. 

Quiaj tawaiich nej aaga nimal, tapiiing: 

— Ngome apmendeowan, cos Dios a jaw wiix apmeatiiin 
aong aaga xiiil quiaj, quiaj apmejliiyiiin nomban atanej ajliiy 
nej, cos apmejawan cuane najneaj cuane ngo majneaj, aw. 

Quiaj aaga najtaj tayar andeac aaga nimal, condom 
taxaing omal majaw aong aaga xiiil quiaj. Tajaw xowiiy 
lajneaj, tandiiim majliiy atnej Teat Dios. Quiaj tapeed noic 
aong xiiil miiet, ndoj tiiiich minoj nej miiet quiriw aton. Wiix 
landoj miietiw, quiaj taxomiiw majawiiw miotajciiw miiin. 



taxinguiaw. Quiaj tayambiiw aop atnej nadam op maporriiw 
wiix ombasiiw nejiw. 

Wiix langwiitits laamb apmajmel nut, quiaj aaga naxey 
maquiiiib aaga najtaj tanguiayiw teamapaj nejiw Teat Dios. 
Cos axinguiaw majawiiw Teat Dios, aag texotayej. Quiaj Teat 
Dios tapaj aaga naxey masaj: 

— ^Nguiane almejliiy? aj. 

Quiaj tapiiing aaga naxey: 

— Jogiiy xic, Teat. Tanguiayiiis indeac, quiaj texotayos, 
timbolas nandiiy ic cos xeotaag miiin, aw. 

Quiaj tasaj nej Teat Dios: 

— Nejinguind ngo masaj ic sitiiil miotaag miiin. Sitiiil ique 
ngo meat aong aaga xiiil leaw tasajas ic ngo ndom meat, 
ngome apmejaw sitiiil merotaag miiin, aj nej Teat Dios. 

Quiaj tapiiing aaga naxey: 

— Aaga najtaj leaw teaach xic naquiiiib, nej neech xic niiet, 
quiaj tiietiiis aong aaga xiiil quiaj, aw. 

Ndoj Teat Dios tasaj aaga najtaj: 

— iCuane lamerang quiaj? aw. 

Quiaj tapiiing aaga najtaj: 

— Aaga nimal atnej ndiiic tawaiich xic, tiiiich xic niiet, aw. 

Quiaj Teat Dios talic aaga nimal, talic aaga naxey, atan 
aaga najtaj. Tasaj aaga nimal: 

— Nde nganiiy apmerang ndiiic, apmersatatiiy tiiit ijiiy. 
Meawan micualan apmandiiimiiw matojchiw mingwiit oleaj 
micual aaga najtaj, aag lamewaiich quiaj. Nganiiy micual 
najtaj apmandiiim mambiy meawan micualan apmacuiiiich tiiit 
omaliiw nejiw, ajow aaga nimal. 

Aton tasaj: 

— Ique najtaj meawan micual wiix apmewiquiach 
apmemongoch xeyay necoy. At andeac minoj netam meyar, aj. 
Aton Teat Dios tasaj: 

— Ique naxey, cos teyar andeac mintaj cas terang aaga ngo 
majneaj quiaj, nganiiy apmerang xeyay najiiit ndom meretiiin. 



Wiix iiit apmajntsop xeyay sats, xeyay ngo majneaj soex ngo 
metam cos aaga nisoet leaw lamerangan quiaj. Aton ique, 
cos naag iiit tarangas ic, nganiiy apmetaxey, ndoj apmendeow 
apmendilil merang iiit alinomb, aw Teat Dios. 

"Adan", aaga miniiteran quiaj apiiing wiix iiit. Adan 
tiiiich maniit mintaj nej Eva, apiiing wiix apacaran, cos 
nej apmamiim meawan cambajiiit leaw aliiic miiin apmajliiy. 
Teat Dios tiiiich nejiw masoijquiw miotaag nimal, ndoj tawiin 
nejiw tiiil aaga najneajay iiit neniit Eden ngana miietiw aong 
xiiil leaw neech mapacaran meawan niit, aag leaw Teat Dios 
tapiiing ngo ndom miietiw. Quiaj Teat Dios tiiiich miiin imiiin 
tiiil cielo acas mimonbeol nej nasoiquiw querubin*, majliiyiw 
wiix ombeay aaga Eden quiaj majiiiriiw, nganandot majmeliw 
alinomb Adan miietiw aong aaga xiiil neech mapacaran 
meawan niit. 



RESUMEN DEL 

ANTIGUO TESTAMENTO 

de las SAGRADAS ESCRITURAS 

en el idioma huave 

de San Mateo del Mar 

Oaxaca, Mexico 

Publicado por 
LIGA DEL SEMBRADOR, A.C. 

y 

LIGA BIBLICA MUNDIAL DEL HOGAR 

Apartado 14-351 

07810 Mexico, D.F. 

primeraedicion 

Resumen del Antiguo Testamento 

en huave de San Mateo del Mar 

1421-1096 Mexico, D.F. IM 

88-015 1988 



